b"\n_START_ARTICLE_\nSarada Devi\n_START_SECTION_\nRojstvo in otro\xc5\xa1tvo\n_START_PARAGRAPH_\n22. decembra 1853 je bila Sarada Devi rojena kot najstarej\xc5\xa1a sestra v vasi Jayrambati v Zahodnem Bengalu v Indiji. Njena star\xc5\xa1a sta bila revna, o\xc4\x8de Ramchandra je dru\xc5\xbeino pre\xc5\xbeivljal s kmetovanjem in ob\xc4\x8dasno kot sve\xc4\x8denik._NEWLINE_Sarada je \xc5\xbeivela \xc5\xbeivljenje va\xc5\xa1ke deklice. Kot ve\xc4\x8dina otrok ni imela mo\xc5\xbenosti izobrazbe._NEWLINE_Zelo sta jo zanimali figuri Kali in Lakshmi, ki ju je redno \xc4\x8dastila. \xc5\xbde v \xc4\x8dasu otro\xc5\xa1tva naj bi za\xc4\x8dela z meditacijo. Trdila je, da pogosto videva skupino osmih deklet njene starosti, ki prihajajo iz neznanega kraja in ji delajo dru\xc5\xbebo med vsakdanjimi opravili.\n_START_SECTION_\nDogovorjena poroka\n_START_PARAGRAPH_\nRamakri\xc5\xa1na - takrat poznan kot Gadadhar Chattopadhayay - je bil sve\xc4\x8denik v Kalijinem templju Dakshineswar od leta 1855. Sarada mu je bila obljubljena za \xc5\xbeeno leta 1859, ko je bila stara 5 on pa 23 let. _NEWLINE_Ramakri\xc5\xa1nova pogosta ekstaza in nenavaden na\xc4\x8din \xc4\x8da\xc5\xa1\xc4\x8denja so zunanje opazovalce vodile do dvoma o njegovem mentalnem zdravju, medtem ko so ga drugi obravnavali kot pravega svetnika. Sarada se mu je leta 1872, ko je bila stara 18 let, prostovoljno pridru\xc5\xbeila v Dakshineswaru ko je sli\xc5\xa1ala govorice o njegovem vpra\xc5\xa1ljivem mentalnem zdravju.\n_START_SECTION_\nV Kalijinem templju Dakshineswar\n_START_PARAGRAPH_\nV Dakshineswaru je Sarada \xc5\xbeivela v majhni sobi, do leta 1885, z izjemo kraj\xc5\xa1ih obdobij, ko je obiskala dru\xc5\xbeino v Jayrambatu. V tem \xc4\x8dasu je Ramakri\xc5\xa1na \xc5\xbee sprejel meni\xc5\xa1ko \xc5\xbeivljenje, zaradi \xc4\x8desar njun zakon nikoli ni bil popoln. Kot sve\xc4\x8denik je Ramakri\xc5\xa1na izvajal ceremonijo (Shodashi Puja), pri kateri je morala Sarada sedeti na mestu boginje Kali in izvajati \xc4\x8da\xc5\xa1\xc4\x8denje Svete matere Tripurasundari. Sarado je Ramakri\xc5\xa1na dojemal kot utele\xc5\xa1enje bo\xc5\xbeje matere in jo je zato nagovarjal z Gospa Sveta, pod katerim imenom so jo poznali tudi vsi njegovi privr\xc5\xbeenci._NEWLINE_Saradin vsakdan se je za\xc4\x8del ob treh zjutraj. Po o\xc4\x8di\xc5\xa1\xc4\x8denju v Bh\xc4\x81girathi-Hooghly, je meditirala do son\xc4\x8dega vzhoda. Ramakri\xc5\xa1na jo je nau\xc4\x8dil svete mantre in jo izu\xc4\x8dil kako voditi ljudi po njihovi duhovni poti. Na podlagi tega jo obravnavajo kot Ramakri\xc5\xa1novo prvo privr\xc5\xbeenko. _NEWLINE_V Ramakri\xc5\xa1novih zadnjih dneh, ko je umiral za rakom grla, je Sarada igrala klju\xc4\x8dno vlogo, saj je prav ona skrbela zanj in njemu ter privr\xc5\xbeencem pripravljala hrano. _NEWLINE_Po mo\xc5\xbeevi smrti avgusta 1886 je Sarada \xc5\xa1e vedno igrala pomembo vlogo v njegovem verskem zdru\xc5\xbeenju, s tem, da je nadaljnjih 34 let ostala duhovna voditeljica gibanja.\n_START_SECTION_\nRomanje\n_START_PARAGRAPH_\nPo Ramakri\xc5\xa1novi smrti je Sarada za\xc4\x8dela romanje po Severni Indiji v spremstvu skupine privr\xc5\xbeenk. _NEWLINE_Obiskale so tempelj Vishwanath boga Shiva v Banaresu ter mesto Ayodhya,Vrindavan in druge. _NEWLINE_Glede na tradicionalne pripovedi, je tam do\xc5\xbeivela nirvikalpa samadhi (posebno vrsto meditecije brez objekta), zaradi \xc4\x8desar je postala guru.\n_START_SECTION_\nV Kalkuti\n_START_PARAGRAPH_\nPo romanju se je preselila v Ramakri\xc5\xa1novo rojstno mesto, Kamarkupur. Pribli\xc5\xbeno eno leto je trpela hudo rev\xc5\xa1\xc4\x8dino. Leta 1888 je Ramakri\xc5\xa1nine u\xc4\x8dence in sodobnike dosegla vest o njeni situaciji, zato so jo povabili v Kalkuto, kjer so ji lahko nudili pomo\xc4\x8d in podporo, ter ji zgradili stalno prebivali\xc5\xa1\xc4\x8de, imenovano hi\xc5\xa1a Udbodhan po bengalski reviji, ki jo je izdajal red ramakri\xc5\xa1ninih matematikov.\n_START_SECTION_\nZadnji dnevi\n_START_PARAGRAPH_\nZadnjih nekaj let \xc5\xbeivljenja se je stalno premikala med Jayrambatijem in Kalkuto. Januarja 1919 je od\xc5\xa1la v Jayrambati, kjer je pre\xc5\xbeivela ve\xc4\x8d kot leto dni. Zadnje tri mesece njenega obiska se ji je zdravstveno stanje mo\xc4\x8dno poslab\xc5\xa1alo. \xc5\xbde popolnoma \xc5\xa1ibko so jo 27.2.1920 pripeljali nazaj v Kalkuto. _NEWLINE_Tik pred smrtjo je \xc5\xa1e zadnji\xc4\x8d svetovala svojim u\xc4\x8dencem:\xc2\xa0\xc2\xbb Le to vam povem; \xc4\x8de \xc5\xbeelite najti notranjo pomiritev, ne i\xc5\xa1\xc4\x8dite krivde v drugih. Raj\xc5\xa1i sprevidite lastne slabosti. Nau\xc4\x8dite se, kako narediti, da bo cel svet samo va\xc5\xa1. Nih\xc4\x8de ni tujec, otroci moji: ves ta svet je va\xc5\xa1 in samo va\xc5\xa1.\xc2\xab\xc2\xa0_NEWLINE_To naj bi bile njene zadnje besede. Umrla je ob 1:30 zjutraj, 20.7.1920 v Mayer Badi v Kalkuti. _NEWLINE_Upepeljena je bila na Belur Math, na drugi strani reke Ganges tako, kot njen mo\xc5\xbe. Na tem mestu danes stoji tempelj in je poznan kot Holy Mother's ghat.\n_START_SECTION_\nVPLIV IN ZAPU\xc5\xa0\xc4\x8cINA\n_START_PARAGRAPH_\nSarada Devi je igrala pomembno vlogo kot svetovalka pri za\xc4\x8detkih oblikovanja meni\xc5\xa1kega redu Ramakri\xc5\xa1na Mission, ki se je kasneje ukvarjal s socialnim delom. _NEWLINE_\xc4\x8ceprav je bila Serada neizobra\xc5\xbeena, je sodelovala pri izobrazbi drugih \xc5\xbeensk. Devamanti je zaupala svoje sanje: \xc5\xa1olanje v \xc5\xa1oli za dekleta na Gangesu, kjer je u\xc4\x8denje dru\xc5\xbeilo u\xc4\x8dence iz vzhoda in zahoda. 1954 sta bila meni\xc5\xa1ka reda za \xc5\xbeenske, Sarada Maths in Ramakri\xc5\xa1na Sarada Mission, finan\xc4\x8dno podprta v \xc4\x8dast Saradi Devi. _NEWLINE_V njeno in mo\xc5\xbeevo zapu\xc5\xa1\xc4\x8dino \xc5\xa1tejemo tudi ogromno centrov, ki \xc5\xa1e dandanes prakticirajo njune nauke"